Línubáturinn Sverrir SH strandaði við Rif í gærkvöldi . Náðu skipsverjar að losa bátinn af sjálfsdáðum af strandstað . Enginn slys urðu á mönnum við strandið . Línubáturinn Glaður SH sem er í eigu sama útgerðafélags og gerir Sverrir út kom til aðstoðar og dró bátinn til hafnar í Ólafsvík . Mikill titringur var í skrúfu Sverris og því ekki talið óhætt að báturinn sigldi fyrir eigin vélarafli til hafnar auk þess sem stýri bátsins virkaði ekki sem skyldi . Sverrir SH var að koma úr róðri með fjögurra tonna afla er óhappið varð . Örvar Marteinsson skipstjóri sagði í samtali við Skessuhorn að hann vissi ekki hve miklar skemmdir væru á bátnum en að öllum líkindum væri einhver skemmd á skrúfu , en ekki er vitað um skemmdir fyrir neðan sjólínu . “ Það kom enginn leki að bátnum og er ætlunin að taka hann upp á morgun til að athuga með skemmdir , “ sagði Örvar .